Разговор о Википедији:Шаблони/Кориснички простор/Корисничка кутија/Ставови/Архива 1

message: У чему је разлика, молићу лепо? Ако неко има неки став, значи да је тако опредељен. Не може неко да мисли да Србија треба да има краља а да политички буде демократа. То једноставно није логично. Или, да има став да је српски националиста а да не буде националистички опредељен. Ово је тотална будалаштина, ко је ово написао, није много размишљао шта у ствари хоће да каже.--Јагода испеци па реци 23:35, 20. август 2009. (CEST)
Уопште, сматрам ове кутије тотално увредљивим. У цивилизованом свету нико не иде около и не парадира својим политичким и верским опредељењима нити пита друге за исто. То се сматра у најмању руку непристојним. --Јагода испеци па реци 23:37, 20. август 2009. (CEST)
replies: text: Слажем се да та напомена нема смисла. Не слажем се да су кутијице увредљиве. Једно је некога испитивати о његовим политичким опредељењима (непристојно), а сасвим друго је истаћи своја (може али и не мора да буде непристојно), и то се ради и у цивилизованом свету. Сваки дан. -- -{Обрадовић Горан (разговор)}- 23:41, 20. август 2009. (CEST)
replies: text: :Напомена, у цивилизованом свету (који год да је, овај пут пишем о западном) се о политици не прича, чак се сматра да ако то радиш намећеш своје ставове другоме и омаловажаваш друге који немају исте те ставове (те се исти у зависности од неких ствари, може наћи на суду због истицања погрешних, националних или расних и верских идеја). Политика је табу на отвореним друштвеним просторима и ограничена је на клубове и партијске скупове.----László (talk) 23:48, 20. август 2009. (CEST)
Изгледа да се у Србији под цивилизованим светом сматра нешто сасвим друго, Ласло. Горане, непристојно је и једно и друго. Међутим, није то овде најбитније. Извини молим те, али свако своја политичка убређења нек задржи за себе. Шта мене или било кога другог брига што неко подржава или не подржава отцепљење Косова или што воли четнике или партизане? У цивилизованом свету (барем овом овде где ЈА живим), сасвим је непристојно износити у јавност и парадирати својим политичким убеђењима, из чиста мира. с друге стране, ове кутије такође могу да се протумаче као фаворизовање одређених политичких ставова. Странице су пуне кутија српски националиста, што заиста није похвално, с обзиром да ни национализам није похвалан, апоготову не махање истим пред носом другима. Ова Википедија има кориснике и других националности, па не видим на њиховим страницама кутијицу ја сам хрватски/босански/тунгузијски националиста или сл. С тим у вези, ја не видех ни на једној другој њикипедији кутијице које истичу као нешто супер то што је неко националиста. Ова њикипедија је њикипедија на српском, није српска њикипедија, а кутијице су с тим у вези, крајње су неукусне и треба их све уклонити. --Јагода испеци па реци 23:50, 20. август 2009. (CEST)

text: Ти беше живиш у овом цивилизованом свету? Такве кутијице постоје на скоро свакој Википедији, тако да ми је апсурдно то што вас двоје причате.

text: Друго, и невезано за ову тему: национализам је љубав према својој култури и народу. Мислим да си ти циљала на шовинизам. Али ајде да не залазимо у ово. -- -{Обрадовић Горан (разговор)}- 00:04, 21. август 2009. (CEST)
Такође ово. Јел уопште постоји нека велика Википедија где нема таквих кутијица? -- -{Обрадовић Горан (разговор)}- 00:06, 21. август 2009. (CEST)
replies: text: :Ја сам написао:Напомена, у цивилизованом свету (који год да је.... Тебе Горане нисам ни споменуо, а ни ко припада цивилизованом свету а ко не. Под цивилизацијом се подразумевају неки кодекси и начини понашања, а тако је и на википедији. Тако да када нешто напишеш труди се да се усресредиш на тему а не на особу (колико се сећам то је једно од основних правила..). Ето толико. ----László (talk) 00:13, 21. август 2009. (CEST)
Нашао си кога ћеш да ми дајеш за пример. Каталанце, који су прилично национално искомплексирани, као и сви други мали народи који су у историји у неком тренутку били угњетавани. Ја ти говорим о нормалном свету и нормалном бонтону који важи у једном друштву. А кад смо већ код национализма, и шта је то, ево ти дефиниције из РМС, па види колико је то "позитивно" осећање. 
Шовинизам није везан само за национализам, већ за било какво понашање које понижава другу неку другу социјалну групу.--Јагода испеци па реци 00:17, 21. август 2009. (CEST)
Јагода, погледај шта стоји као ПРВА дефиниција. То је мој национализам, и то је све шта мене занима. Ласло, нигде у свом пређашњем коментару нисам покушао да скријем неки ад хоминем. Ако си га осетио, дошло је до неспоразума, и ја ти се извињавам. Хтео сам само да кажем да на (скоро ?) свим Википедијама има таквих кутијица, те да је то очигледно нешта шта се на Википедији не сматра проблематичним. Кренуо сам дакле нашироко да разрађујем своје идеје, али ми је соба окупирана (родбина из Канаде ;) па седим на каучу где једва да ми допире рутер, са лаптопом и без миша, са овим одвратним тачпедом, на овој врућинчини, и лаптоп ми зноји бутине и прегрева данекажемсадшта, и тако..., и онда сам се сморио и само скратио причу кликнувши на сними страницу пре него што сам ваљано и прочитао шта сам написао. Да рекапитулирам. Никакву увреду нисам хтео да ти нанесем, сори ако си је пронашао у мојим речима. -- -{Обрадовић Горан (разговор)}- 00:28, 21. август 2009. (CEST)
Прво не иде без другог, и онај који има потребу да ИСТИЧЕ своју националност, свакако спада у ову другу групу. Ја нисам видла никакву увреду у оном што си написао. Оно о отцепљењу Косова/НАТО/УН и сл. можда и може да се подведе као став (мада лично и то сматрам неукусним), али ја сам четник/комуниста/ројалиста/анархиста/националиста и сл. свакако је далеко од доброг укуса и јесте истицање политичког опредељења. --Јагода испеци па реци 00:35, 21. август 2009. (CEST)

text: Па Јагода, код ”нас” овдје Каталонци сваки дан истичу свој тзв. ”умјерени национализам” на који је скоро сваки Каталонац поносан. Предсједник Барсе, Лапорта, на недавној турнеји Барсе по САД-у каже да није из Шпаније, него из Барселоне (Каталонија). На каталонској ТВ 3 нема дана да се у неком програму не отвори католонско национално питање, било да се ради о језику, финансирању аутонимије, тако да није баш да смо ми у том некаквом ”цивиливаном свијету”, ако ико на овој планети зна шта то уопште значи, односно шта се претендеју да подразумјева ”цивилозовани свијет”. Што се тиче ових кутија, једноствано постоје на свим Википедијама (лично ми се нимало не допадају, али то није већински став корисника Википедија) и тешко да се ту може нешто измијенити. Све док се не користе да се њима квалификују други људи који не желе да имају икакве везе с њима, лично их могу игнорисати... Него вратих се са годишњег а у Барселони хаос, јавни радови на све стране, а неки ће по свој прилици трајати до иза Нове године... :) --Славен Косановић {разговор} 01:10, 21. август 2009. (CEST)
Ма, имаш право, јесте. Каталонија (а богами, ни свеукупна Шпанија, јер су и Кастиљанци тек мустре бечке) није баш најбоље место да се даје као пример цивилизованог света кад је национализам у питању. То није умерени национализам него шовинизам, по мени. Сви ти који скоче као опарени кад им не дај боже кажеш да су Шпанци, плус ти се још одозго и наљуте, нису ништа друго до обични националисти који су далеко од умерености и који су поред тога и иредентисти тј. мисле и сањају о једној независној Каталонији, а кад их питаш, што мисле да би им било много боље независнима, не знају шта да кажу. Сасвим је једна ствар чувати свој језик и традицију (то и треба да раде), а сасвим друга ниподаштавати све што је шпанско, тј. што није каталонско. Врхунац је био једном кад је неки од тих "умерењака" почео да ми се обраћа на енглеском, јер није хтео више да говори тах "фашистички језик". Потребу за истицањем националног осећања имају само они који нису баш сигурни у оно шта су, као нпр. што су многи нама суседни народи посегли за измишљањем нових језика е да би потврдили себе као народ. Ова кутијица је нешто слично томе. Мене лично вређа да видим на било чијој страни да је било чији националиста јер то сматрам претеривањем исто као и оно глупаво истицање да је неко хетеросексуалац (кућица за хомосексуалце нема, јер би вероватно били линчовани овде сви они који би се усудили да је овде истакну, иако сам их видела на другим њикипедијама -- да не буде забуне, и то сматрам неукусним, јер свачије сексуално опредељење је само његова лична ствар којом не треба да парадира на местима попут једне енциклопедије). Да ли сте сигурни баш толико да сам усамљени и изоловани случај? 
Стигао си на време, јер је баш до данас била толико несносна врућина да се није могло дисати...
--Јагода испеци па реци 03:40, 21. август 2009. (CEST)

text: Имајући у виду све кутије које постоје, нико не би могао да забрани било коме да направи неку у којој се изјашњава као хомосексуалац. Можда би било мало буке и негодовања, али у сваком случају нико не би могао да је укине. „Демократија“ је мач са двије оштрице, или за све важе иста права или не важе за никога... :) Мислим да сам ја био први који се побунио против постојања кутија у којима људи изражавају своја политичка, вјерска и друга опредјељења, давно бјеше, негдје када сам тек стигао на вики, али из искуства ти могу рећи да је то јалов посао поготово што тога имаш на скоро свим викијима... --Славен Косановић {разговор} 15:30, 21. август 2009. (CEST)
Заправо, мислим да овакве кутијице треба да постоје јер се тако учимо толеранцији; прихватамо друге људе онаквима какви јесу. Искрено, постоје политичке партије и идеје које су далеко од мог поимања исправног, али то не значи да ја са тим људима не треба да сарађујем у уређењу википедије. Просто не могу да се вређам или сматрам лошим укусом ако неко воли или не воли краља, мушкарце, анархију, демократе или Бога. По мом мишљењу треба укидати само оно што има везе са мржњом или што је противзаконито. Све остало је, како год ми то гледали, лична ствар тог неког ко се одлучи за кутијице тог типа. И наравно, коме смета, не мора да посећује корисничку страну те особе.--Методичар зговор2а 18:16, 21. август 2009. (CEST)
Pa nacionalizam ima veze s mrznjom. Pogledaj def. RMS gore koju sam prepisala. Takodje imaju i kutijice tipa: ovaj korisnik ne voli SAD i misli daleko im lepa kuca, ili za EU i sl. I BAS zato sto su politicka i verska uverenja licna stvar, ne treba ovde paradirati s njima i turati ih pod nos drugima. I te kutijice upravo SMETAJU neometanom radu i saradnji na vikipediji. Sta imam ja od toga sto znam da je neko srpski nacionalista, osim napomene da treba da ga zaobilazim u sirokom krugu? A mozda upravo zbog toga se gubi jedna dobra saradnja na, na primer, clancima o glumcima, ili sibirskim medvedima, ili bilo koja druga tema koja nema veze s politikom. Politika nikom nije donela nista dobro, i treba je drzati dalje od zajednica koje su tako velike i sarenolike kao ove vikipedijanske.--Јагода испеци па реци 18:25, 21. август 2009. (CEST)
Slavene, ja nisam rekla da homoseksualac ne treba da pravi kutijicu (zapravo, ne treba, kao ni heteroseksualac), nego da se na ovoj nasoj viki neko ko bi je i napravio NE USUDJUJE da je napravi, jer bi u roku od pet i po sekundi bio rascetvoren. TO je zalosno, i upravo zbog toga i ne treba da postoje nikakve kutijice koje izrazavaju seksualnu, politicku ilii versku opredeljenost.--Јагода испеци па реци 18:25, 21. август 2009. (CEST)

text: Па национализам није нужно мржња. Према ономе што сам учио у школи, подразумева љубав према свом народу, али не укључује мржњу према другима. И још нешто; политичка опредељеност је врло јасна категорија; односи се на припадност или симпатије према некој партији. Уколико неко каже да не признаје оцепљење Косова или да је антикомуниста, он тиме није баш одређен — јер више политичких партија (међусобно чак разнородних) заговарају управо то. Ја немам право да некога „искључим“ као демократу јер је монархиста. Постоје демократска друштва која јесу краљевине. Такође, не могу ни да знам да ли је тај неки монархиста заиста и демократа. Дакле, мени ово ипак није математика; не важи ако А, онда и В и С. Нема ту логике, посебно што су сами наши политичари познати по томе да мењају ставове преко ноћи. Партија која је у једном тренутку заговарала једно, одједном заговара сада супротну ствар. И у свету се политика показала као стриктно интересна сфера, а како се мењају интереси, тако се мењају и ставови. Закључак је да ја ове кутијице са штурим подацима не бих посматрао као политичку опредељеност неке особе.--Методичар зговор2а 18:32, 21. август 2009. (CEST)
Pusti šta si ti učio u školi -- pogledaj definiciju koju sam tamo stavila. I mene su učili u školi da nije pravilno reći zadnji u smislu poslednji, kao i to da je bratstvo i jedinstvo super stvar, pa ipak sve to nije istina. Svakodnevna praksa nam pokazuje sasvim drugačije stvari od onih koje su nas učili u školi. Ja još ne videh srpskog nacionalistu koji ne mrzi Hrvate ili obrnuto. A to što političari menjaju svoje stavove svaki dan nema ama baš nikakve veze sa isticanjem političkog opredeljenja vikipedijanaca tim kutijicama. Svako ima pravo da misli šta hoće, da podržava koga hoće, i da menja mišljenje ako želi i pet puta na dan. Ovde nije to problem, već je problem mahanje trenutnim nacionalno-političkim raspoloženjem pred nosom drgih korisnika. TO nije u redu, i enciklopedija treba da bude apolitična zajednica, što sa ovim kutijicama svakako nije.
Kako hoćete. Ja sam rekla šta mislim, i neću se ovde više javljati. Jalovih rasprava ionako ima previše na njiki.--Јагода испеци па реци 18:51, 21. август 2009. (CEST)

text: Није ми најјаснија дефиниција „јалових расправа“, али свеједно, ионако сам давно одлучио да будем потпуно равнодушан према одређеним коментарима овде. Ја само не бих био толико стриктан и подразумевао мржњу према Хрватима код оних људи који су се изјаснили као националисти. Но, свако има право на своје мишљење и свој приступ. И свакодневна пракса није потпуно валидна референца за мене, јер се „праксе“ код различитих људи - разликују. Ипак ћу радије да верујем релевантној литератури и свом знању.--Методичар зговор2а 19:10, 21. август 2009. (CEST)

text: Nema potrebe za sarkazmom, Metodije. Ili si opet prestao da pusis? Relevantna literatura JESTE Recnik matice srpske. Ili... Nije? --Јагода испеци па реци 22:46, 21. август 2009. (CEST)
Јагода, из овога шта ти упорно пишеш, ја не могу да се отмем утиску да не знаш како се тачно користи речник. За реч која има више значења, та значења се наводе по ставкама означеним бројевима, сортирана од најрелевантнијег значења ка оним мање релевантним. Једно значење не можеш да мешаш са другим и да изводиш закључке. Аргумент на коме упорно инсистираш је управо крунски аргумент за тврдњу супротну твојој. Провери где год хоћеш, питај кога год хоћеш. -- -{Обрадовић Горан (разговор)}- 21:51, 21. август 2009. (CEST)

text: Znam, ja, Gorane, da gledam u recnik. Osim toga, taj sistem vazi za neke recnike, a za neke ne, ali za gto treba pogledati predgovor samog recnika. RMS, koliko ja znam (mozda gresim, ali mi se cini da je tako) nigde ne pominje da su znacenja tako poredjana -- po vaznosti. Jednostavno su poredjana jedno za drugim, jer neke reci imaju znacenja razlicite vaznosti, ali neke nemaju, alii nekako moraju biti poredjane, ne mozemo staviti pod broj 1 tri ili cetiri znacenja samo zato sto su jednaka po vaznosti, to jednostavno ne moze. Takodje znam i za ovbjasnjenje pokojnog Mice Popovica o tome sta je nacionalizam, kako on objasnjava nacionalizam i razlikuje ga od sovinizma, bas tako kako si to ti opisao. Medjutim, on je to pricao davne 1991. godine, kad nam se jos nije izdesavalo sve sto nam se izdesavalo, i to njegovo objasnjenje treba gledati u sprezi sa momentom u kom je davao jedno takvo tumacenje reci nacionalizam. Nazalost, 20 godina nakon tog njegovog objasnjenja, mnogi od nas znaju da to ipak nije uvek tako kako je on to objasnio. Svedoci smo da su se u poslednjih dvadesetak godina mnoge lepe reci koje oznacavanju lepe, tople pojmove, toliko zloupotrebljavale da su izgubile svoj smisao i pocele su da dobijaju neka druga znacenja. Vekovna ognjista, rodoljub, pa i nacionalizam. Mi, na ovim bivsim YU prostorima pogotovu treba da budemo oprezni sa nacionalizmima, s obzirom na nasu skoru bolnu proslost. Nije isto kad neki Katalanac kaze da je nacionalista i kad to isto kaze neki Srbin ili Hrvat. Moze da se to vama ne dopada koliko god hocete, ali to je tako i s tim stvarima treba biti oprezan, jer rane su sveze i ocas posla se zastrani. I jedna mala napomena: nemojte me sad razapeti na krst kako to imate obicaj sa mnom da radite. Ovo pricam samo da bih odgovorila Goranu, ne da bih vas ubedila, jer je ocigledno da se ne slazete sa mnom, i to smo vec zavrsili. Kutijice ostaju, a ja bih vas jedino najlpse molila da ne preterujete, tako da se ne pojavljuju cetnici, ustase i partizani. Mislim da je X nacionalista sasvim ok i dovoljno, jer ovde ima sigurno ima ljudi cije su dede ili predede stradale od jedne od te tri strane. Nema potrebe izazivati nikog niti biti bas toliko eksplicitan.--Јагода испеци па реци 22:46, 21. август 2009. (CEST)

text: Ево један добар покушај филозофске анализе теорије и праксе национализма - , за заинтересоване. Национализам у пракси није никада био ”топал и сладак” појам, као што то нису ни многи други који стоје уз неке друге политичке идеје. Своје корјене у Европи има почетком ренесансе, када европљани почињу да бивају сити римокатоличке Цркве и латинског језика и полако су окрећу изградњи својих националних идентитета и националних култура. Ријечи представљају само идеје, које могу бити мање више прихватљиве или неприхватљиве, како за кога, а политичка пракса је нешто сасвим друго и све зависи колико и шта је неко спреман да жртвује у постизању својих циљева. Лијепо је рекао Методије, да политичку праксу усмјеравају и одређују интереси група и појединаца, а колико сам упознат читајући античке писце и филозофе, тако је било и у првој демократији на свијету, Атини. Политичка мисао се није битно промјенила отада, него је само више софистицирана, као уосталом и наш начин живота... Неке кутије би се једино могле укинути гласањем, али је јасно да би исход гласања засигурно био негативан. --Славен Косановић {разговор} 23:43, 21. август 2009. (CEST)

text: Што се мене тиче, сигурно би био негативан. Једноставно, не могу да прихватим једнострано посматрање дефиниције због тога што смо ми у Србији имали проблеме (који зато упућују на то да је национализам код нас изједначен са шовинизмом). Па и ти Каталонци су имали болне тренутке у својој историји, као и Французи, Немци, Ирци (треба ли их поменути?)... Дакле, ни они нису имуни на шовинизам. Ипак, они имају право да буду националисти, а ми не, јер смо ми у Србији вазда у „грчу“ да ће нас неко погрешно разумети. Ми смо имали деведесетих година пресију и страх од свега и свачега (чак и од помрачења сунца - само се сетите да су се људи крили у подрумима) и мислим да треба мењати начин размишљања. Нема ничег лошег у томе да се воли свој народ и не могу да прихватим да то аутоматски укључује мржњу према другима, јер то напросто није тачно. Пракса је заправо показала и то да су Срби веома пријатељски расположени према другим народима; немојте ми рећи да се припадници бивших југословенских република осећају лоше у Србији - имам сасвим другачије информације. И још нешто; не можемо на основу појединачних случајева и будалетина којих има у сваком народу и у свакој политичкој сцени (Аустријанци су, сећате се, у једном тренутку имали нацисте на власти) направити правило.--Методичар зговор2а 12:06, 22. август 2009. (CEST)
Zivo me zanima ima li na nemackoj vikipediji kucica tipa: "ja sam naci"? Pa i nacisti su nacionalisti. Najveci od svih. I isto su tako ljubili svoj "izabrani narod" kao i svaki drugi nacionalista.
 
Da, s tim sto su se njihovi bolni trenuci zavrsili pre jedno 40 godina, a nasi pre jedno 10. 
Ko je to rekao? Budi ljubazan i ne stavljaj mi reci u usta koje nisam rekla (napisala). Nacionalizam je nacionalizam, i ruzan je s koje god strane da dolazi. Ako nisi pazljivo citao, ponovicu: i od tih Katalonaca (ciji su teski trenuci bili pre 40 godina) dozivela sam da mi jedna nacionalisticki manijak pocne da prica na engleskom jer "ne zeli da koristi taj fasisticki jezik", naravno, misleci na kastiljanski. To je ruzno, to je veoma ruzno i to je nacionalizam. Isto tako sam cula Spance iz drugih delova Spanije kako prezrivo govore o katalonskim prodavacicama kako "namerno im se obracaju na katalonskom, e da bi im terale inat". Svaki nacionalizam je ruzan, i svaki je apsolutno besmislen i nema veze sa ljubavlju prema svom narodu nego sa mrznjom prema ostalim narodima. Sto se mene tice, stomak mi se okrene u istoj meri kad vidim ispoljavanje kako srpskog, tako i hrvatskog, katalonskog, spanskog i bilo kog drugog nacionalizma. A vi se mozete do sutra uljuljkivati iluzijom da to nije tako, kad praksa pokazuje nesto sasvim drugo i to svaki dan. Vec sam rekla, ne govorim ovo zbog kutijica, nema veze, kutijice ce da ostanu, jer tako vecina misli, i ja nemam nameru da se borim protiv toga, a i nije mi toliko stalo. Ali me strasno nervira kad se stvari iskrivljuju do tih granica da nacionalizam postaje pozitivna stvar, samo da bi se opravdala odluka da se kucice ostave. OK, nek ostanu, uostalom ja nisam nikakav faktor da ih skidam, ali nemojte izvrtati stvari do tih krajnosti samo kako biste opravdali svoju odluku. --Јагода испеци па реци 12:44, 22. август 2009. (CEST)

text: Да, ти тренуци су им били пре 40 година, али ипак испољавају своју нетрпељивост и дан данас. Очигледно је да временске дистанце ту немају толико утицаја. Ти све време причаш о шовинизму и све време се не слажемо са поимањем дефиниције. Ти си прихватила да је национализам исто што и шовинизам и шта год ми рекли неће бити довољно добро, јер ћеш га изједначавати са мржњом. Ако је то већ тако, која је разлика између национализма и шовинизма и зашто ти помови нису синоними?--Методичар зговор2а 12:52, 22. август 2009. (CEST)
1. Da, bilo je to pre 40 godina, ali s obzirom da ni jedni ni drugi ne popustaju i stalno napadaju one druge suludim optuzbama (neke sam navela) koje nemaju veze s mozgom, netrpeljivost je i dalje veoma ziva i ponekad cak imam utisak da dozivljavam dezavi. 
2. Nacionalizam JESTE sovinizam. To ti kaze i RMS, u drugoj tacki kod odrednice nacionalizam. Nisu sinonimi jer je sovinizam siri pojam i odnosi se na netrpeljivost prema bilo kojoj socijalnoj grupi, pa tako mozes imati muski sovinizam (ili zenski, doduse redji, ali nista nije iskljuceno), rasni sovinizam (beli prema crnima dosta rasireniji, ali ima i obrnuto), seksualni sovinizam (hetero prema homo, a ima i obrnuto), i tako dalje, homo sapijens je cudna zivuljka, prosto je neverovatna neogranicena mastovitost kad treba nekog mrzeti. Stoga, nacionalizam jeste VRSTA sovinizma i kako rasizam i sovinizam nisu isto ali su vrlo slicni, tako ni nacionalizam i sovinizam nisu sinonimi, ali su po znacenju veoma slicni. --Јагода испеци па реци 13:04, 22. август 2009. (CEST)

text: Зашто се онда у том истом речнику шовинизам дефинише као реакционарни и агресивни облик национализма? Мени више изгледа да је шовинизам екстремни национализам и у том случају би шовинизам ипак био подскуп. Из тога следи да национализам није шовинизам, али да шовинизам јесте један вид (екстремног) национализма.--Методичар зговор2а 13:29, 22. август 2009. (CEST)
thread_title:  

message: Пошто неке ставовске корисничке кутијице са ове стране имају исти назив што би требало да носе месне корисничке кутијице не могу да направим месне.
Зато планирам да их преименујем оно што ставрно приказују: код неких ћу додати Не-, Анти-, Против- и сл. и остало шта је потребно у називу, и кад их будем преименовао исправићу везе на све странице које се повезују.
Следи листа оних ставовских корисничких кутијица које би требало преимовати:
* РС у За РС (или нешто слично)
* Космет у Космет-Србија или Косово је Србија
* Косово у Подржава Косово или За Косово (или нешто слично)
* Европа у Европска Унија
* Сад у Анти-САД или Не-САД (или нешто слично)
да би могао направити месне корисничке кутијице за Косово (КиМ), Европу и преусмење за Републику Српску и Сједињене Америчке Државе;
док за ове треба наћи бољи назив:
* Национализам у Српски национализам
* националист у Српски националист
* Родољуб у Српски родољуб
јер не дају општи појам онога што носе назив, већ дају појам за Српство и томе сличном.
--FMILB (tr) Fekete Fruzi! 12:40, 21. октобар 2009. (CEST)
BOlan, ajde pisi clanke, kategorizuj, preusmeravaj. Te politicke kutijice su i onako milimetar od brisanja. -- -{Bojan}-  -{Razgovor}-  12:59, 21. октобар 2009. (CEST)
Ако су већ милиметар од брисања, онда могу да се обришу. Ионако су брисане у два наврата. Не видим проблем зашто се не би поново брисале. 
Али овога пута сем што ће бити гласање о брисању ставовских корисничких кутијица, биће гласање да се ставовске корисничке кутијице прогласе илегалним за сва времена, као и ова страна са ставовским корисничким кутијицама, и биће доступне само администраторима да не би дошло до њиховог поновног прављења када буду избрисане. --FMILB (tr) Fekete Fruzi! 23:04, 22. октобар 2009. (CEST)
thread_title:  Уместо месне ставовса 

message: Пошто се поново прича о брисању ових кутијица, шта мислите о томе да се још једном покрене гласање? Пера Којот Шта је, бре??? 08:16, 5. мај 2010. (CEST)
replies: text: Ја покренуо гласање. Да видимо шта заједница мисли. Пера Којот Шта је, бре??? 16:07, 6. мај 2010. (CEST)
replies: text: :А ђе је гласање? --Мирослав Ћика (разговор) 16:38, 6. мај 2010. (CEST)
replies: text: ::Овде. Надам се да је све по правилима. Пера Којот Шта је, бре??? 16:49, 6. мај 2010. (CEST)
thread_title:  Укидање, још једном